Il-Karnival fil-Gudja ll sehem is-Soċjetà La Stella Is-Soċjetà Filarmonika La Stella, tieħu sehem attiv fil-Karnival li jsir kull sena f'Malta. Bejn l-1971 u l-1984, il-Banda La Stella ħadet sehem għall-14-il sena wara xulxin f'dan il-Karnival fejn għal 4 darbiet wara xulxin hija ħadet l-ewwel premju fil-Marċi Grotteski. Dan kien unur kbir għal din il-Banda speċjalment meta wieħed jikkunsidra l-livell tal-Baned l-oħra li magħhom kienet qed tikkompeti l-Banda tagħna. Illum fil-Karnival il-Banda baqgħet torganizza l-marċ tradizzjonali tagħha fit- toroq ewlenin tal-Gudja bil-bandisti lebsin il-kostum karnivalesk. Wara dan il-marċ saret tradizzjoni wkoll li tinżamm kompetizzjoni għall-aħjar kostum fost diversi kategoriji ta' tfal. Hawn nixtieq nirringrazzja lis-Sur Ino Bonello u s-sinjura tiegħu li b'paċenzja u b'għaqal professjonali iġġudikaw lil dawn il-kompetituri. Grazzi wkoll lid-ditta IMP - International Motor Parts, u lid-direttur tagħha is-Sur Hubert Agius talli sponsorjaw din il-kompetizzjoni. Il-Banda La Stella qed iddoqq l-ewwel darba f'Karnival fl-1954 fil-pjazza quddiem il-Każin La Stella. Il-President, is-Sur Salvu Mifsud, jippreżenta tifkira żgħira lir-Rappreżentant tad-Ditta IMP 1i sponsorjat il-Kompetizzjoni. Wara l-President jidher is-Sur Ino Bonello u s-Sinjura tiegħu li ġġudikaw il- kompetituri.